 Guddoomiyaha oo ka warbixinayay baaxadda khasaare ee naf iyo maalba leh oo ka dhashay daadadka roobka, ayaa waxa uu tilmaamay in tirakoobkii ugu dambeeyey ee la sameeyey uu xaqiijinayo dhimashada 6 qofood oo seddex ka mid ah yihiin caruur dadoodu ka yar-tahay 12 sanno, burburka guryo gaaraya 301 iyo burburka qaar kamid ah jidadka muhiimka ah ee Caasimadda, sida, Laamiga shaqaalaha ee degmada Hodan, Laamiga Dabka iyo Bakaaraha isku xira, Laamiga Cabdalla iyo Cawareero ee Warta-Nabadda, Laamiga Janaraal Daauud iyo Jidad kale, isagoo ka digay in roobabka xooggan ay sii xumeynayaan xaaladaha ka jira xerooyinka barakacayaasha oo ay ku nool yihiin barakacayaal xad-dhaaf ah, isla markaana ay barakacinayaan dad kale oo badan oo ku nool deegaannada u dhow biyo-dageenada iyo sidoo kale dad danyar ah oo ku noolaa guryo cooshado ka sameysan. 